Document ID: 31993R3353

ΚΑΝΟΝΙΣΜΟΣ (ΕΚ) αριθ. 3353/93 ΤΟΥ ΣΥΜΒΟΥΛΙΟΥ της 22ας Νοεμβρίου 1993 για τον καθορισμό, για την αλιευτική περίοδο 1994, των τιμών προσανατολισμού των προϊόντων αλιείας που απαριθμούνται στο παράρτημα Ι, σημεία Α, Δ και Ε του κανονισμού (ΕΟΚ) αριθ. 3759/92
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως της αγοράς στον τομέα των αλιευτικών προϊόντων και των προϊόντων υδατοκαλλιέργειας (1), και ιδίως το άρθρο 9 παράγραφος 3,
την πρόταση της Επιτροπής,
Εκτιμώντας:
ότι στο άρθρο 9 παράγραφοι 1 και 2 του κανονισμού (ΕΟΚ) αριθ. 3759/92 προβλέπεται ότι, για καθένα από τα προϊόντα που απαριθμούνται στο παράρτημα Ι σημεία Α, Δ και Ε του εν λόγω κανονισμού, καθορίζεται τιμή προσανατολισμού σε επίπεδο που να συμβάλλει στην εξασφάλιση της σταθερότητας των τιμών στις αγορές χωρίς όμως να οδηγεί στη δημιουργία πλεονασμάτων στην Κοινότητα- ότι το επίπεδο αυτό πρέπει επίσης να συμβάλλει στη στήριξη του εισοδήματος των παραγωγών, ενώ ταυτοχρόνως θα εκτιμώνται και τα συμφέροντα των καταναλωτών-
ότι η τιμή προσανατολισμού καθορίζεται επί τη βάσει του μέσου όρου των τιμών, όπως καθορίζεται στο άρθρο 9 παράγραφος 2 του εν λόγω κανονισμού, και λαμβάνοντας υπόψη τις προοπτικές εξέλιξης της παραγωγής και της ζήτησης-
ότι, για την αλιευτική περίοδο 1994, η εφαρμογή των κριτηρίων αυτών οδηγεί, για ορισμένα προϊόντα, σε μείωση, και, για άλλα, σε διατήρηση ή σε αύξηση των τιμών σε σχέση προς εκείνες που ισχύουν κατά την τρέχουσα περίοδο-
ότι, εξάλλου, κατ' εφαρμογή των άρθρων 169 και 356 της πράξης προσχώρησης της Ισπανίας και της Πορτογαλίας, την 1η Ιανουαρίου 1994 πρέπει να γίνει ένατη προσέγγιση των τιμών προσανατολισμού για τις σαρδέλλες του είδους sardina pilchardus του Ατλαντικού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές προσανατολισμού της αλιευτικής περιόδου από 1ης Ιανουαρίου μέχρι 31 Δεκεμβρίου 1994 για τα προϊόντα που απαριθμούνται στο παράρτημα Ι σημεία Α, Δ και Ε του κανονισμού (ΕΟΚ) αριθ. 3759/92 και οι εμπορικές κατηγορίες στις οποίες αυτά αναφέρονται, καθορίζονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Νοεμβρίου 1993.

Labels: 2
6